Source: https://inroman.ro/2018/06/06/handbal-roman-anunta-noul-antrenor-schimbari-ample-39023/
Timestamp: 2018-09-19 23:22:00+00:00

Document:
Handbal: CSM Roman anunță noul antrenor și schimbări ample în lot - înRoman.ro
Cornel Bădulescu & Constantin Cudalb
de Gabriel Baciu la 6 iun. 2018
Într-o conferință de presă organizată la Primăria Roman miercuri, 6 iunie, Constantin Cudalb, director al Clubului Sportiv Municipal, a anunțat stadiul pregătirilor echipei de handbal feminin pentru următorul sezon. Cu acest prilej a fost anunțat noul antrenor, Cornel Bădulescu, cel care a mai antrenat CSM Roman în perioada 2010 – 2014. Conform declarațiilor directorului CSM Roman, noul lot este definitivat în proporție de 90%, din lotul sezonului trecut au rămas la Roman următoarele jucătoare:
Viktoriia Tymoshenkova – portar, de 4 ani la Roman, membră în lotul național al Ucrainei, a solicitat cetățenia română;
Ana Maria Simion – extremă dreaptă;
Oana Chitacu – extremă dreaptă;
Carmen Stoleru – inter dreapta, centru – căpitan de echipă;
Loredana Vartic – centru;
Anva Polocoșer – inter stânga, face parte din lotul lărgit al naționalei României;
Greta Ionela Simion – pivot;
Ana-Maria Mîrcă – portar, 34 ani, vine de la Corona Brașov, prezentată ca “un portar cu experiență”;
Monica Rusu – portar, 24 ani, vine de la Baia Mare, membră în lotul național de tineret și de cadete;
Yulia Khavronina – inter dreapta, 26 ani, de naționalitate rusă, vine de la echipa Toulon ST-CYR, jucătoare de mână stângă;
Dana Todor Băbeanu – centru, 29 ani, vine de la Craiova;
Daniela Corban – centru, 22 ani, vine de la Brăila, 19 goluri marcate în sezonul precedent, prezentată ca “o jucătoare de perspectivă”;
Raluca Dăscălete – inter stânga, apărător central, 26 ani, 59 goluri marcate în sezonul precedent, vine de la Slobozia;
Irina Ivan – pivot, apărător, 26 ani, 11 goluri în sezonul precedent, vine de la Bistrița
Raluca Agrigoroaei – pivot, 35 ani, revine la Roman după ce în 2017 își anunțase retragerea;
Carmina Elena Manea-Bădiță – extremă stângă, 29 ani, 11 goluri în sezonul precedent, vine de la Vâlcea
Alina Gheorghe – extremă stângă, 23 ani, 11 goluri în sezonul precedent, vine de la Rapid.
Stafful tehnic este compus din Cornel Vasile Bădulescu (antrenor), Raluca Dănilă (kinetoterapeut) și Victor Căescu (medic), în prezent purtându-se negocieri pentru un antrenor secund.
Din lotul CSM Roman din sezonul trecut au plecat jucătoarele Jasna Toskovic și Alexandra Iovănescu la Măgura Cisnădie, Ana Maria Popa la HCM Râmnicu Vâlcea, Ana Maria Iuganu, Ana Miriam de Sousa și Mihaela Stănciulescu.
Media de vârstă a lotului anterior era de 31 de ani și cred că se impunea o anumită revigorare. În ultimii trei ani, echipa a avut rezultate, a avut participări în EHF. De aceea, compensându-se una pe cealaltă, credem că, dacă vom merge pe ideea unui lot întinerit, a unui lot care să fie compus din jucătoare cu potențial, media de vârstă a noului lot este de 27,5 ani.
Constantin Cudalb, director CSM Roman
Noul antrenor s-a arătat optimist
Cu resursele pe care le avem va trebui să reconstruim echipa pentru că au plecat patru jucătoare (Iuganu, Souza, Toshkovici, Iovănescu) din formula de bază. Va fi mult de muncă, dar vom face muncă de echipă și sper să aducem satisfacție iubitorilor de handbal și finanțatorului. Nu va fi ușor să reconstruim echipa, dar vom face toate eforturile. Programul de pregătire va începe pe 9 iulie, vo face pregătire fizică, tehnică și tactică. Trebuie spus că prețurile și pretențiile jucătoarelor românce au crescut odată cu schimbarea cerințelor Federației vizavi de cluburi, de transferul jucătoarelor străine.
Cornel Bădulescu, antrenor CSM Roman
Programul competițional și de pregătire a echipei de handbal, va începe pe 9 iulie cu câteva zile de pregătire la Roman, apoi zece zile de cantonament la Tîrgu Neamț. În perioada 1 – 17 august vor fi câteva meciuri de pregătire iar pe 17-18 august va avea loc turneulu Roman-Vodă Mușat. Noul sezon va debuta pe 2 septembrie, luna septembrie fiind una aglomerată, cu cinci etape.
Constantin CudalbCornel BădulescuCSM Romanhandbalhandbal CSM Roman
Foto: Târg de îmbrăcăminte și încălțăminte în centrul orașului
Deputatul Leoreanu, despre mitingul PSD: „În curând, Dragnea și cei din jurul său își vor trece pe persoană fizică toate instituțiile”
Handbal: CSM Roman debutează acasă cu o înfrângere ce anunță un sezon dificil

References: CSM 
 CSM 
 CSM 
 CSM 
 CSM 
 CSM 
 CSM 
 CSM